Բայց շատ առաջ չընկնենք. վաղը, ինչպես արդեն ասացի, Պուտինը Կրեմլում սպասում է մեր վարչապետին, ու ինչպես ասել է Լավրովըՙ Ռուսաստանն, անհանգիստ լինելով դաշնակից Հայաստանում եռացող ներքաղաքական իրավիճակով, ուշադիր կլսի, թե ինչպե՞ս է Հայաստանի նոր ղեկավարությունը պատկերացնում երկրի հետագա զարգացումը: Մեր, նկատի ունեմՙ Հայաստանի հպարտ քաղաքացիների անունից մեծ դուխ եմ մաղթում մեր վարչապետին վաղվա բանակցություններում, իսկ վաղը ոչ թե Պուտին-Փաշինյան շարքային հանդիպում է (որն ի դեպ 3-րդն էՙ կարճ ժամանակում), այլ հենցՙ հայ-ռուսական ամենաբարձր մակարադակի բանակցություններ, հորդորում եմ Կրեմլում չօգտագործելՙ «մեր դեմ խաղ չկա» ոճի արտահայտություններ, քանի որ Պուտինը մեծացել է Սանկտ Պետերբուրգի փողոցներում, որտեղ, ինչպես հենց ինքն է մի անգամ հիշելՙ եթե ուզում ես հաղթել, պետք է առաջինը հարվածես: